มันนี่ทูเดย์
นายสมบูรณ์ จิตเป็นธมผู้ช่วยผู้ว่าการสายนโยบายสถาบันการเงิน ธนาคารแห่งประเทศไทย (ธปท.) เปิดเผยว่า
12 ส.ค. 2560

ค้าขายอิหร่านปกตินายสมบูรณ์ จิตเป็นธมผู้ช่วยผู้ว่าการสายนโยบายสถาบันการเงิน ธนาคารแห่งประเทศไทย (ธปท.) เปิดเผยว่า ตามที่ปรากฏข่าวว่า ธปท. มีคำสั่งห้ามไม่ให้สถาบันการเงินในประเทศไทย ทำธุรกรรมทางการเงินกับชาวอิหร่านนั้นไม่เป็นความจริงแต่อย่างใดทั้งนี้ ธปท.ชี้แจงว่าไทยถือปฏิบัติตามข้อมติของคณะมนตรีความมั่นคงของสหประชาชาติ เช่นเดียวกับสมาชิกประเทศอื่นๆหนังสือเวียนของ ธปท.เป็นการกำชับให้สถาบันการเงินถือปฏิบัติ ตามมติคณะรัฐมนตรีที่ให้งดการทำธุรกรรมเฉพาะกับบุคคลที่มีรายชื่อปรากฏอยู่ในรายชื่อของสหประชาชาติ ไม่มีการห้ามทำธุรกรรมกับคนสัญชาติใดสัญชาติหนึ่ง หรือนักท่องเที่ยวที่ถือหนังสือเดินทางจากประเทศใดประเทศหนึ่งเป็นการเฉพาะ และจากการตรวจสอบพบว่านักท่องเที่ยวจากอิหร่านยังสามารถแลกเงินกับธนาคารพาณิชย์อื่นได้ตามปกตินอกจากนี้  ยังได้สั่งการให้ธนาคารพาณิชย์ที่ปรากฏในข่าวเร่งดำเนินการสอบสวน และชี้แจงข้อเท็จจริงให้ทราบโดยเร็วว่าเหตุใดจึงมีการปฏิบัติตามที่เป็นข่าว